
 गोरगि दुइरि, म्होकोन नामेकादे तार मुबा । ‘ङादा जेबा स्होउ, जादुगर आखे,’ उडपेकरसे पाङजि । ‘खाउ, ङाइ जेबा छोनसे एदा फोर्ला,’ जादुगर आखे पाङजि ।



 उडपेकर दान्दे वाला छोनला ताजि । जाजा जाजा नामेकादेसे उडपेकरदा च्याजि । थेसेनोन ह्राङदा, जेबा म्राङबारि म्हान्मुला ।



 ‘चु ङाला सेम निबा म्हेन्दो हिन्ना,’ जाजा नामेसे जादुगर आखेदा पाङजि । ‘एसे ङादा चु म्हेन्दोला छोन ह्राङबान फोर्बारि खाम्ला ?’



 जादुगर आखेसे जाजा नामेदा जेबा उर छोन फोर्जि ।



 उर नामे उडपेकर मुबा ग्लारि निजि । ‘च्यागो ङा कादे जेबा मुला, उडपेकर !’ उर नामेसे पाङजि । ‘आहिन आहिन ए बिमा ङा ल्हानान जेबा मुला,’ उडपेकरसे पाङजि ।



 ओरिएलसे थेनिकादेदा चुङसि च्युप चिना लाबा बाङ लाजि । थेनिकादे छेबा दुइरि, उर छोनला जाजा नामे वाला छोनला उडपेकरदेन छ्योल निजि । ओरिएल जा सुन्तला ला छोन ह्राङबान ताजि ।



 ‘ओ सुन्तला, ओ ओरिएल !, ओ सुन्तला, ओ ओरिएल !’ ग्रेवासे ओरिएलदा ङोजि । थे लिच्छा ओरिएलसे थेनिकादेदा बोमोसे ताप्जि ।



 ‘ओ जादुगर आखे !’ सुगासे क्रिङजि । ‘ल्होगोले ङानिदा स्होना लाउ ।’ ‘खाउ ङाइ एदा म्होकोन पिङगाइ छोन फोर्सि पिन्ना ।’ थेसे पाङजि ।



 पिङगाइ ग्रेवासे थेनिला छोन किङफिसारदा हुन्जि । ‘चुदे जेबा छोन एसे खालाङग्याम याङजि, डिन्छयान ग्रेवा ?’ ‘जादुगर आखे मुबारि निउ !’ थेनिसे चिरबिर लाजि । किङफिसरदा मुला छोन सेम निजि । थेसे लामा जादुगर आखेसे थेदा थिङ छोनरि पोना लाजि ।



 किङफिसर उडपेकरदा ह्रुप ताबारि निजि । थेनिकादेसे ताम पाङबा ह्राङनोन, थेनिदा बुर्गुनसे ताइना लाजि । ओ आदा !



 उडपेकरला जक्कि वाला थेन किङफिसरला जक्कि थिङ छोनदेन दोङसि पिन्जि । बुर्गुन पर्पल छोनसे लाम्लेम निबा म्राङजि । ‘ङादा पर्पल छोनसे जेमुला ।’ थे क्रिङजि ।



 जादुगर आखेसे बुर्गुनदा पर्पल छोन फोर्बान मुबा, म्होकोन नामेकादे थेनिदेन छ्योल्सि । खाह्राङबा अचम्म ताबा लार्ग्युङला छोन ।

